पाकिस्तान के पूर्व हाईकमिश्नर बोले- पुंछ हमले के बाद हमारे मुल्क में यही चर्चा का मुद्दा
Jammu Kashmir Poonch Terror Attack Case; Pakistan Ex-Ambassador Abdul Basit On India Surgical Strike  भारत में पाकिस्तान के एम्बेसेडर रह चुके अब्दुल बासित ने कहा है कि भारत जल्द ही पाकिस्तान में एक और सर्जिकल स्ट्राइक को अंजाम दे सकता है।
भारत में पाकिस्तान के हाईकमिश्नर रह चुके अब्दुल बासित ने कहा है कि भारत जल्द ही पाकिस्तान में एक और सर्जिकल स्ट्राइक को अंजाम दे सकता है। बासित ने कहा-20 अप्रैल को जम्मू के पुंछ में भारतीय सैनिकों पर हमला हुआ था। इसके बाद से पाकिस्तान में यही चर्चा है कि भारत एक बार फिर सर्जिकल स्ट्राइक कर सकता है।
हालात पर नजर
अपने यूट्यूब चैनल पर बासित ने एक वीडियो जारी किया है। इसमें उन्होंने आशंका जताई है कि पाकिस्तान पर भारत की तरफ से जवाबी हमले का खतरा मंडरा रहा है और यह पुंछ हमले की वजह से है। इसमें 5 भारतीय सैनिक शहीद हो गए थे।
बासित के मुताबिक पाकिस्तान में इस वक्त भारत की तरफ से एक और सर्जिकल स्ट्राइक के खतरे पर चर्चा चल रही है। यह एयर स्ट्राइक भी हो सकती है। हालांकि मुझे ये भी लगता है कि भारत में SCO समिट होने वाली है और G20 की प्रेसिडेंसी भी भारत के पास है तो ऐसे में वो क्या इस तरह का कोई कदम उठाएगा? वैसे, अगले साल वहां चुनाव हैं और तब इस तरह के किसी हमले का खतरा बहुत ज्यादा होगा। हो सकता है कि भारत में जनरल इलेक्शन के ठीक पहले पाकिस्तान पर कोई हमला किया जाए।
आतंकी हमले को सही ठहराया
पुंछ आतंकी हमले को बासित ने जायज ठहराने के लिए तर्क भी दिए। कहा- चाहे जिसने भी पुंछ में इंडियन आर्मी पर हमला किया हो, उसने सिर्फ मिलिट्री को ही निशाना बनाया, किसी सिविलियन को नहीं। हो सकता है यह मुजाहिदीन रहे हों, जो अपने हक की जंग लड़ रहे हैं। जब कोई आंदोलन होता है तो उसमें मिलिट्री को ही निशाना बनाया जाता है, आम नागरिकों को नहीं। भारत बहुत अच्छे से जानता है कि वो अब कहां खड़ा है।
पुंछ में 20 अप्रैल को आतंकियों ने भारतीय सेना के एक ट्रक को स्टिकी बम से निशाना बनाया था। हमले में हमारे पांच जवान शहीद हो गए थे। ये जवान इफ्तार के लिए खाने का सामान लेकर जा रहे थे।
हमले के बाद आर्मी ने पुंछ के घने जंगल में बड़ा सर्च ऑपरेशन चलाया था। न्यूज एजेंसी से बातचीत में एक डिफेंस सोर्स ने कहा था- हमारे पास मौजूद जानकारी के मुताबिक इस इलाके में 6 या 7 आतंकी मौजूद हैं।
2016: पहली सर्जिकल स्ट्राइक
2019: बालाकोट में एयर स्ट्राइक
